รัฐมนตรีประจำสำนักนายกรัฐมนตรี เตรียมเสนอรูปแบบรายการ"นายกฯพบประชาชน" ให้นายกรัฐมนตรีพิจารณา
รัฐมนตรีประจำสำนักนายกรัฐมนตรี เตรียมเสนอรูปแบบรายการ"นายกฯพบประชาชน" ให้นายกรัฐมนตรีพิจารณา นายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า วันนี้จะหารือกับโฆษกประจำสำนักนายกรัฐมนตรี ถึงรูปแบบรายการ นายกฯพบประชาชน ก่อนนำเสนอนายกรัฐมนตรีพิจารณาต่อไป โดยเบื้องต้นส่วนตัวเห็นว่าจะออกอากาศทางสถานีโทรทัศน์ตามปกติ ซึ่งไม่ใช่โทรทัศน์รวมการเฉพาะกิจ รวมถึงจะมีช่องทางโซเชียลมีเดีย เช่น เฟซบุ๊ก เพราะถือเป็นรูปแบบใหม่ เพื่อให้ประชาชนสามารถติดตามได้ ทั้งนี้จะนำรูปแบบและเนื้อหารายการในครั้งที่ผ่านมาเป็นตัวอย่าง นำมาปรับปรุงแก้ไข เพื่อให้รายการมีความน่าสนใจมากขึ้นนายเทวัญ กล่าวด้วยว่า จะนำผลการหารือกับคณะกรรมการประสานงานพรรคร่วมรัฐบาล หรือวิปรัฐบาล กรณีการเปิดอภิปรายทั่วไป โดยไม่ลงมติ ประเด็นการถวายสัตย์ปฎิญาณ เข้าสู่ที่ประชุมคณะรัฐมนตรี พิจารณาว่าจะเป็นวันไหน และจะเป็นการประชุมลับหรือไม่ ซึ่งเมื่อ ครม.ได้ข้อสรุปที่ชัดเจนแล้วจะประสานไปยังสภาผู้แทนราษฎร ทั้งนี้การแสดงความคิดเห็นเป็นเอกสิทธิ์ของ ส.ส.แต่ละคน